UN SERIAL ORIGINAL NETFLIX
URMEAZĂ-ȚI VISUL
EPISODUL 1
Yeong-sil, ce am în program astăzi?
Ești invitat la o conferință despre start-up-uri azi, la ora 14:00.
Este la Sand Box.
Cum e vremea azi?
Iată ce ți se prezice pentru astăzi.
Yeong-sil, cum e vremea azi?
Astăzi, zeul destinului
va trimite o adiere ușoară în viața ta liniștită.
Ce naiba? Yeong-sil, vremea, nu ce-mi rezervă soarta! Vremea!
E posibil să dai peste cineva
pe care l-ai întâlnit în treacăt, unde nu te aștepți.
OCUPAT
LIBER
#DOAR_CE_AM_ATERIZAT #MOMENT_IMPORTANT
Ai grijă!
Acea persoană poate părea o adiere de primăvară la început,
dar se poate transforma într-un crivăț
și-ți poate schimba viața în totalitate.
Către birou?
Bună ziua, dle Han!
E cumva și boxa inteligentă,
Jang Yeong-sil, la evaluarea investițiilor de astăzi?
- Da. De la Jiphyeonjeon Tech, nu? - Exclude-o.
Nu înțelege niciun cuvânt.
Serios?
Are un suport multilingv excelent.
„Excelent”?
Ascultă, e un gunoi.
Când am întrebat de vreme, mi-a prezis viitorul.
E o rușine pentru strămoșii noștri.
Nu merită să poarte numele de Jang Yeong-sil.
În orice caz, exclude-o.
Alo? Domnule Han? Han Ji-pyeong!
Mă întreb ce-o fi zis Yeong-sil
de s-a enervat așa.
CONFERINȚĂ PE TEMA START-UP-URILOR
Am o întrebare pentru dra Won In-jae.
Desigur. Cum vă numiți?
Numele meu este Kim Yong-san.
Ați citit comentariile la articolul dvs. de astăzi?
Ce-i cu tine?
Firește.
Probabil voi avea viață lungă. Multă lume mă urăște.
Mulți spun că succesul vi se datorează doar banilor tatălui dvs.
și că nu se pune, pentru că nu ați pus bazele la Sand Box.
Aveți ceva de zis?
Nu am pus bazele la Sand Box?
Doamnă Yoon.
De ce se numește Sand Box?
Știți cutiile cu nisip de la locurile de joacă.
Îi protejează pe copii de lovituri, nu-i așa?
De acolo vine numele.
Vrem ca antreprenorii să nu se rănească, chiar dacă ar cădea.
Exact. Această firmă este pentru cei care se rănesc când cad.
Dacă cineva ca mine, care are un tată bogat, intră în Sand Box,
n-ar fi nerușinat?
Apropo de comentarii răutăcioase,
nu-mi pasă câtuși de puțin.
Se zice că cea mai bună răzbunare
contra acelor gunoaie este indiferența.
De aceea nu-mi mai pasă de ei. Așa mă răzbun.
Putem trece mai departe?
Da.
M-a făcut cumva gunoi?
Normal. De ce mă mai întrebi?
- Fir-ar! - Alte întrebări?
- Am eu o întrebare! - Eu!
Cel cu cămașa în carouri.
Da, vă rog.
Bună ziua, mă numesc Lee Seong-hun și întocmesc un plan de afaceri.
Bună ziua.
Mă numesc Seo Dal-mi.
Seo Dal-mi?
Ce e? O cunoști?
Ce?
Nu.
Bun. Continuați, vă rog.
Văd că ați făcut niște alegeri înțelepte în viață.
Dar fiți sinceră, vă rog.
Ați făcut și alegeri egoiste până acum, dră Seo In-jae?
Ce e cu ea?
Seo In-jae? Nu o cheamă Won In-jae?
De ce să-și schimbe numele?
- Are ceva împotriva ei? - Se cunosc?
Da, normal. Sunt om, la urma urmei.
Poți spune că am luat decizia din lăcomie, dar a fost una disperată.
Dar dră Seo,
numele meu este…
Won In-jae.
1. A DA STARTUL
2. O NOUĂ AFACERE CU TEHNOLOGIE ȘI IDEI INOVATIVE
EPISODUL 1
SEO IN-JAE
CU 15 ANI ÎN URMĂ
Seo Dal-mi, nu mai juca DDR.
Îți vei găuri toate șosetele.
In-jae, hai să jucăm împreună! E mai distractiv așa.
Îmi place Pump mai mult decât DDR.
Serios? Atunci o să joc Pump începând de azi.
De ce scrii zilnic cereri de demisie?
A-hyeon, ascultă-mă.
Am o idee de afaceri de milioane.
Ne aduci pe toți la sapă de lemn.
In-jae, să încercăm să-i oprim?
Am muncit ca un câine pentru alții timp de 20 de ani.
Acum vreau să muncesc pentru mine.
Când câinele fuge de acasă, devine vagabond.
Și apoi ce se întâmplă? Ori îngheață de frig, ori moare de foame.
Nu voi permite ca fetele mele să moară de foame!
Așa că…
Dacă vrei să renunți la slujbă, renunță mai întâi la familie.
- A-hyeon. - Ia-o.
Ia-o!
SEO IN-JAE
Bunico, ar trebui să-i spui tatei să se răzgândească.
Pe tine te va asculta.
Dacă vorbești cu el…
Dacă asculta de mine, nu s-ar fi însurat cu mama voastră.
Poftim.
Atunci nu vrei să locuiești cu noi?
Nici să nu te gândești! S-ar certa și mai mult.
Chiar.
Băieții aceia mi-au dat scrisoarea asta pentru tine. Ce fac cu ea?
Serios! De ce i-ați dat-o acum?
Când să i-o dau? Mâine?
Ce nerecunoscători!
Norocoaso!
Arunc-o. Nu se mai satură și ei?
Dacă s-ar strădui așa la învățătură, ar lua premiu.
- Te-a refuzat. - Nu-i nimic.
Auzi, nu e interesată.
- Mai sunt o grămadă de fete. - Îți găsesc eu altă fată.
Doamne!
Cu ce te servesc?
HAN JI-PYEONG
Nu de foame sunt aici.
- Bunico, mă duc la școală. - Bine.
- Pa, bunico! - Pa!
Ce este?
In-jae, nu vrei să luăm următorul autobuz?
Nu. Trebuie să mergem după tata.
După tata? De ce?
Dacă tata își dă demisia, mama divorțează.
Trebuie să-l oprim. Vrei să ne despărțim?
- Nu. - Să mergem!
ILCHEUNG CONSTRUCȚII ȘI COMERȚ
Ce?
Vă plătesc
zeci de milioane de woni pe an.
Cum ați putut să mă lucrați pe la spate?
Cine vă plătește?
Eu, sau managerii sucursalei?
Domnule, vă rog să vă calmați.
Tu nu te băga.
Tu ai fost? Tu te-ai aliat cu managerii sucursalei
și ai exagerat vânzările?
Plătit de mine?
- Tată. - M-ai înjunghiat pe la spate.
Cum îndrăznești?
Dă-mă în judecată dacă vrei.
Ba nu, te plătesc compensatoriu chiar acum.
Cât vrei?
Răspunde-mi! Cât vrei?
Cât?
L-a bătut pe tata?
Da. De ce nu-l lăsăm să-și înceapă
propria afacere?
Așa ar trebui. Îmi pare rău pentru el. Te rog.
- Cu cât îl plătesc? - Poftim?
S-a menționat o compensație.
Cât?
Zece milioane de woni?
Mamă, banii contează acum?
Da, banii contează,
fie că-ți place, fie că nu.
Dacă taică-tău își dă demisia, ce faci cu școlarizarea?
In-jae, n-ai mai putea merge la meditații.
Vei învăța singură, când prietenele tale merg la meditații?
Nu te deranjează să nu mai mergi în excursii?
Pentru viitorul vostru,
tata trebuie să facă bani orice ar fi.
Asta e datoria lui.
Tată.
PUI
Îmi pare rău.
Să divorțăm.
- Tată! - Tată!
Bine, așa să facem.
In-jae, Dal-mi,
cu cine vreți să locuiți?
Cu mine sau cu tata?
Acea decizie…
Ai regretat-o vreodată?
Dacă am regretat-o?
Da. Sunt om și eu.
Așa că mă întreb.
Cea care a ales opusul e fericită acum?
Regretă ceva?
Se spune că orice ai alege, tot vei regreta.
Există excepții.
Mulțumesc pentru sinceritate,
domnișoară Seo In…
Adică,
domnișoară Won In-jae.
E posibil să dai peste cineva
pe care l-ai întâlnit în treacăt, unde nu te aștepți.
CU 15 ANI ÎN URMĂ
HAN JI-PYEONG
COMPETIȚIE INVESTIȚIE VIRTUALĂ LOCUL I
Cu ce te servesc?
Nu de foame sunt aici.
Intră.
Aruncă o privire.
Aici era boilerul.
Se va face saună pe timpul iernii.
Nu vei muri de frig.
Dar vara voi muri de cald.
- Cât e garanția? - E 2 milioane. Chiria e 150.000.
Cât ai primit
- …de la orfelinat? - Două milioane.
„Două milioane…”
După ce plătești garanția, nu-ți mai rămâne nimic pentru chirie.
Nici pentru mâncare.
Doamne! Să mergem.
Apropo, aici scrie „Han Ji-pyeong”. Cine e?
- Tu? - Da.
Un copil ca tine cu astfel de abilități?
Câte zerouri sunt? Unu, doi, trei…
Ai câștigat un premiu de o sută de milioane de woni?
Cu banii ăia poți închiria ceva mai bun.
- Poți chiar… - Sunt cibernetici.
Ciber…
BANI CIBERNETICI
Ce prostie!
Hei!
De ce nu încerci să investești pe bune?
Cu așa abilități, ai putea face bani adevărați cât ai zice pește.
Nici nu-mi pot deschide cont. Nu am 19 ani.
De ce nu? Fiul meu are cont.
- Părinții tăi… - Nu am părinți!
Așa e. Scuze.
- O să plec. - Bine.
Rezistă!
Se zice că în tinerețe îți plătești și neajunsurile.
Atunci cumpărați-mi neajunsurile.
Vă fac reducere.
TĂIEȚEII DELICIOȘI AI LUI SEONJU
OLIMPIADA DE MATEMATICĂ NAM DO-SAN, CEL MAI TÂNĂR CÂȘTIGĂTOR
COMPETIȚIE INVESTIȚIE VIRTUALĂ LOCUL I
OLIMPIADA DE MATEMATICĂ NAM DO-SAN, CEL MAI TÂNĂR CÂȘTIGĂTOR
COMPETIȚIE INVESTIȚIE VIRTUALĂ LOCUL I
FĂRĂ GARANȚIE CHIRIE 200.000 DE WONI
CAMERĂ DE ÎNCHIRIAT
Stai. E o escrocherie.
O chirie atât de mică fără garanție?
Sigur vor cere taxe de mentenanță exorbitante.
Am înțeles.
N-ai unde să dormi?
Ba da.
Poți dormi la magazinul meu.
E închis între 20:00 și 08:00.
Am unde să dorm.
E și o pătură electrică pe jos. E saună toată noaptea.
Sunteți surdă? Am zis că am unde să dorm!
În cireșul înflorit de acolo e o căsuță de păsărele.
Voi pune cheile acolo.
KETCHUP PENTRU RESTAURANTE
Banii mei!
Probabil n-a venit.
A zis că are unde să doarmă.
Dar unde? Era limpede că nu are unde să se ducă.
E bine dacă s-a întors. Are mai multă nevoie de acei bani.
Eu pot să fac alții.
Nu, nu după atâta trudă!
Banii mei! Unde sunt?
Doamne, iartă-mă!
M-am îndoit de cineva.
- Doamne… - Mie să-mi cereți scuze, nu Domnului.
Vai de mine!
Am luat în calcul să fug cu ei.
Ar trebui să-i puneți la bancă.
Măi, Băiat Bun!
N-ai de gând să mă răsplătești?
„Băiat bun”?
Cine? Eu?
BANCA MAEIL
FORMULAR DESCHIDERE CONT
LIVRET BANCAR
Doamne!
E prea complicat. Nu înțeleg nimic.
Te ocupi tu de el?
De ce? Acum am unde să mă duc.
Îți pot face micul dejun și cina.
Ia-l! Mă doare mâna.
Nu vă temeți de mine?
Să mă tem? De un băiat bun ca tine?
Nu sunt băiat bun.
Vă știu parola contului bancar și am cheia de la magazinul dvs.
Dacă mă hotărăsc să fac o prostie?
Ce să fac?
O să mă învinuiesc că te-am judecat greșit.
DAMOA INVESTIȚII ȘI TITLURI DE VALOARE
De ce nu încerci să investești pe bune?
Cu așa abilități, ai putea face bani adevărați cât ai zice pește.
Dacă tot veni vorba, mai deschideți un cont?
Stați!
PREMIUL I LAPTOP ULTIMUL MODEL
INVESTIȚIE RAȚIONALĂ ÎN ACȚIUNI
DAMOA INVESTIȚII ȘI TITLURI DE VALOARE
ÎNREGISTRARE
CHOI WON-DEOK
ÎNREGISTRARE
TE-AI ÎNREGISTRAT CU SUCCES
Sunt într-o dispoziție proastă. Nu te mai ține după mine!
Eu? Să mă țin după ea?
Ce-i cu ea?
- Bunico! - Da?
- Bunico. - Vai!
Dal-mi, ce e? Ce s-a întâmplat?
Bunico.
Am rămas singură.
Ce mă fac?
Ce tot zici acolo?
Unde e sora ta?
S-a dus cu mama.
Mama a plecat cu ea.
Bunico.
Nu-i nimic.
Acum ce mă fac?
Mă mai ai pe mine.
- Nu-i nimic. - Bunico.
S-a întâmplat ceva?
Ji-pyeong, scrii foarte frumos.
Ai văzut-o pe nepoata mea mai devreme?
O cheamă Dal-mi.
Ăsta e numele ei?
I se potrivește numele ăsta demodat.
Îi poți scrie o scrisoare?
Să-i spui că mereu ți-ai dorit să fiți prieteni.
Să pară scrisă de un copil de vârsta ei.
De ce?
E prietenă doar cu sora ei,
iar ea acum nu mai e.
Vreau să-i ofer un nou prieten, chiar de e unul fals.
Dacă o scriu eu, îmi recunoaște scrisul.
Fă-o tu.
Și? De ce eu?
- Pentru că ești băiat bun. - Doamne!
Nu-mi mai spuneți așa.
Vă înșelați.
Să fie de la o fată?
Își va da seama după scris că sunt băiat.
Crezi?
Atunci, să fie de la un băiat?
Începe așa:
„Dragă Dal-mi.”
„Dragă Dal-mi”? Serios?
E prea de modă veche.
Scriu pur și simplu:
„Bună, Dal-mi. Mă numesc…”
- Cum să mă numesc? - Inventează ceva.
Un nume care s-o facă să creadă că ești deștept, bun și înstărit.
Să folosim numele tău?
Doamne, în niciun caz!
Ce ziceți de numele ăsta?
Pare deștept, bun și înstărit.
„Do-san? Nam Do-san?”
E destul de chipeș.
Bine. Să folosim numele lui.
„Mă numesc
Nam Do-san.
Vreau să fim prieteni. De aceea, am luat un stilou să scriu această scrisoare.”
Dar ai un creion în mână.
Glumeam.
„De aceea, am luat un stilou să scriu această scrisoare.”
E un creion.
Chiar credeți că va funcționa?
Ce?
Adică, ia gândiți-vă.
Părinții au divorțat,
iar sora ei, cea mai bună prietenă, nu mai e.
Credeți că asta o va consola?
Tată!
Serios!
De ore bune mă chinui să le organizez.
Am primit o scrisoare de dragoste.
Ce? O scrisoare de dragoste?
Da.
Nu scrie foarte frumos? E de vârsta mea. Îl cheamă Nam Do-san.
Nu e un nume deosebit?
Deosebit, pe naiba.
Zici că e nume de luptător de wrestling.
Nu. E foarte bun la matematică.
Cred că e un geniu.
Scrisoarea asta e cumva din Regatul Unit?
Nu e o scrisoare în lanț?
Nu e. I-a dat-o el însuși bunicii.
Ascultă.
„Sper că această scrisoare nu te surprinde prea tare.
Acum câteva zile…”
Mi-am luat rămas-bun de la câinele meu, Mongsil.
- Îmi era ca un frate mai mic. - Drăguț.
- Bravo! - Îmi e nespus de dor de el.
- Ieri… - Mongsil…
- …am plâns văzând pantoful… - Da.
- …pe care-l rodea Mongsil. - Bun.
Nu e amuzant?
Nu e amuzant deloc. Mă simt la fel.
Credeam că-mi va fi mereu alături.
Am luat de bun timpul petrecut împreună,
când fiecare clipă era un dar.
Trebuia să fiu mai bun cu el.
Regret cam tot.
Dar apoi am realizat ceva.
Fii serios!
- Și prezentul e un dar. - Ce e asta?
- Nu e bine. - Voi regreta și această clipă.
- Iarna, voi regreta verdele verii. - Foarte frumos.
Vara, voi regreta albul zăpezii.
M-am hotărât
să nu-mi mai umplu zilele cu regrete.
De aceea, mi-am făcut curaj să-ți scriu o scrisoare.
Te plac, Seo Dal-mi.
Și îți mulțumesc
că îmi umpli prezentul
cu entuziasm și fericire.
De la Nam Do-san, care vrea să-ți fie prieten.
Sigur e de aceeași vârstă cu tine?
Pare extrem de matur.
S-au schimbat vremurile, tată.
Copiii din ziua de azi sunt maturi.
Uită-te la mine.
Bunica ți-a dat-o?
Da. Știi că e un cireș înflorit lângă magazinul ei, nu?
Vrea să-mi las răspunsul în căsuța de păsărele.
Nu e romantic?
Dar nu înțeleg.
De ce nu îți spune să vă vedeți? Dacă te place, sigur vrea să vă vedeți.
Poate așa se proceda pe vremea ta.
Acum, dacă faci așa, lumea zice că ești hărțuitor.
Îmi place acest băiat, Do-san. E gentil.
- Îi vei scrie înapoi? - Păi…
Pare un băiat de treabă.
Și cel mai important, pare că e îndrăgostit de mine până peste urechi.
Ar trebui să fiu drăguță și să-i răspund.
Poftim. Încă frige.
- Mulțumesc. - Pe curând!
- Mulțumesc. - Pa!
Să aveți poftă! Pe curând!
Măi! Acum acasă la învățat!
V-ați jucat destul.
Ce te aduce pe aici?
Răspunsul lui Dal-mi.
Deja a scris răspunsul? Doamne!
A, da. Pune-o în căsuța pentru păsărele.
Așa a zis Nam Do-san.
Mulțumesc, mamă.
A înveselit-o pe Dal-mi.
- Ți-ai dat seama? - Da.
Doar eu.
Și Dal-mi? Ea a mușcat momeala?
Ce ușurare!
- Mamă. - Da?
Voi munci din greu.
Le voi aduce înapoi pe A-hyeon și pe In-jae.
Ba chiar îți voi cumpăra și ție
o clădire.
Tu și promisiunile tale deșarte.
Sper că nu te dovedești un mincinos.
Mai întâi fac promisiuni și apoi fac ce pot să le îndeplinesc.
Acordă-mi un an.
Doar un an.
Bine. Acum pune asta acolo.
Hai!
- La revedere. - Mulțumesc.
In-jae!
Dal-mi!
Ce?
SEO IN-JAE SEO DAL-MI
Gata.
Incredibil!
- Dal-mi. - In-jae!
DE LA DAL-MI PENTRU DO-SAN
Site-ul nostru, baedal.com, vă aduce la un clic de…
Obiectivul nostru e să creăm o rețea de distribuție.
Mulțumesc c-ați așteptat.
DE LA DAL-MI PENTRU DO-SAN
Te-ai întâlnit cu băiatul acela, Do-san?
Încă nu.
Doar v-ați scris timp de un an?
Se pare că poți face multe în scris.
E o relație platonică.
Și mama cu tata tot cu scrisori au început.
S-au schimbat vremurile.
Era să uit.
Ai uitat asta.
SEO IN-JAE
Trebuia s-o arunci.
Dar a fost cadou de la tata.
SEO IN-JAE
Dal-mi, am ceva să-ți spun.
Mama…
s-a recăsătorit.
Poftim?
Astăzi ne mutăm în SUA.
Acolo lucrează tatăl meu vitreg.
Tatăl tău vitreg?
Da. E foarte bogat.
De ce n-ai oprit-o?
Cum? Îl iubește.
Și cu tata cum rămâne?
Muncește pe brânci
- …ca să locuiască iar cu voi. - Asta nu-mi place.
De ce muncește atât? De ce nu-și trăiește viața?
In-jae.
Tatăl vitreg mi-a demonstrat ce ușoară e viața.
Mâncăm în oraș, mergem în excursii și la cumpărături.
Acum pot și să studiez în străinătate.
Dar uită-te la tata.
În ziua de salariu, ne ia pui prăjit.
Iar noi trebuie să ne prefacem că e cea mai delicioasă mâncare.
Tu nu te-ai săturat?
Eu m-am săturat.
Nu suport mirosul de prăjeală. Mi se face rău.
De asta n-ai oprit-o pe mama?
Fiindcă vrei să duci un trai ușor? Asta e?
E un motiv bun. Stai să vezi și tu.
Ar fi trebuit să vii și tu cu mama.
Ai făcut alegerea greșită.
Nu, eu nu gândesc așa.
Vom vedea în timp cine a făcut alegerea bună.
Apropo,
acum mă numesc Won In-jae.
Nu mai sunt sora ta.
SEO IN-JAE
Auzi, Seo In-jae!
Ce faci?
- Hei! Dă-mi drumul! - Ce-i cu tine?
Dă-mi drumul!
Ce faci?
- Dă-mi tu drumul prima! - Ești nebună?
Arăți grozav.
Mi-am făcut griji pentru tine.
De ce? O duc foarte bine.
Ce face bunica? E sănătoasă?
Da. A început să îi crească iar păr negru acum câțiva ani.
E tot mai tânără.
Tot de pe urma bunicii trăiești?
Dal-mi, iar ai înfundat scurgerea! Dacă locuiești aici, plătește-mi chirie!
Crezi că toată lumea e ca tine?
Ce vrei să zici?
Ai început o afacere pe banii tatălui tău vitreg.
Da. E foarte greu să începi o afacere pe cont propriu.
CONFERINȚĂ PE TEMA START-UP-URILOR
Și tu?
Presupun că ești interesată să pui bazele unei afaceri.
Normal.
- Lucrez la o idee. - Ce partener ai?
Sper că nu bunica.
CHEONG-MYEONG CRENVURȘTI ÎN ALUAT
Bunico, dacă-mi dau demisia și deschid alt stand cu crenvurști?
Te-a mai lovit cineva cu un crenvurst în aluat?
Nu.
Am un alt partener.
Care e competent, deștept și promițător.
Cine? Poți să-mi dai un nume?
Un tip. Nu-l știi tu.
Când te întorci în SUA?
La sfârșitul lunii.
Am înțeles.
Nu mi-ai răspuns.
Cum îl cheamă pe tipul ăsta competent, deștept și promițător?
Cum îl cheamă?
Do-san. Nam Do-san.
Nam Do-san?
Îmi sună cunoscut.
Prietenul tău prin corespondență?
Îți aduci aminte cum îl cheamă?
Normal.
Cum să uit, după ce te-ai lăudat cu el ani de zile?
V-ați întâlnit?
Nu-mi spune că aveți tot o relație platonică, sau cum se zice.
Platonică, pe naiba.
Suntem parteneri, atât de viață, cât și de afaceri.
Ne-am văzut și ieri.
POZĂ
E chiar așa deștept și promițător?
În totalitate.
E cel mai tânăr câștigător al Olimpiadei de Matematică, mai știi?
Te pot duce cu mașina.
Nu-i nevoie.
Vine Do-san să mă ia.
Serios?
Vinerea viitoare ai timp?
Vinerea viitoare? De ce?
Compania mea ține un eveniment de networking.
Dacă plănuiești să începi o afacere, ar fi o oportunitate grozavă.
Mă mai gândesc.
Adu-l și pe Do-san.
Do-san…
De ce?
De ce? Ți-a fost prieten apropiat mai bine de zece ani.
Sunt sora ta, aș vrea să-l cunosc.
Lasă. Dar îi voi spune că l-ai invitat.
E cam timid. Nu-i plac evenimentele fastuoase.
Cum vrei.
Pa!
- Mulțumesc. - Pentru ce?
Mereu m-am îndoit de alegerea mea.
Dar acum nu mai e nevoie.
Ce vrei să zici?
Îți retușezi zgârieturile de pe pantofi cu markerul.
Și vorbești despre începerea unei afaceri cu prietenul tău imaginar.
Îmi dau seama în ce situație ești.
- Situație? - Trăiești pe spinarea bunicii,
muncești peste program fără să fii plătită
și salariul tău e sub cel minim pe economie.
Mulțumesc că mi-ai arătat cealaltă opțiune.
Mulțumită ție, nu mai trebuie să mă îndoiesc de decizia mea.
Să mergem!
- Ce faci? - Evenimentul tău de networking.
Când și unde se ține?
Voi veni cu Do-san.
Ești nebună, Seo Dal-mi.
De ce ai zis așa o minciună?
De ce ai făcut-o?
NATURE MORNING TE INVITĂ LA PETRECEREA DE NETWORKING
NAM DO-SAN
DO-SAN
NAM DO-SAN
ÎN VÂRF, CU SOȚIA
NAM DO-SAN
NICIUN REZULTAT
Ce-i cu ea?
Stați liniștiți. Nu sunt nebună.
Ce naiba?
Doamne!
E nebună?
E bolnavă?
CHEONG-MYEONG CRENVURȘTI ÎN ALUAT
Sunt aici.
Ce cauți aici?
Las-o mai moale în weekenduri.
- Nu-i nevoie să mă ajuți. - N-am venit să te ajut.
Primesc doar mărunțiș de la serviciu. Trebuie să mai lucrez undeva.
Promite-mi că mă plătești.
Doamne, nu pot să cred cum vorbești!
Bunico, în legătură cu Do-san…
Iar cu el?
Nu ți-a ajuns?
Au trecut 15 ani.
Ai zis că l-ai văzut, nu?
Normal.
Pare deștept, chipeș și înstărit.
Nu mă crezi?
Ba da.
Chiar te cred.
Nu știu de ce, dar azi chiar vreau să-l întâlnesc.
Fie și numai pentru o zi.
De ce?
S-a întâmplat ceva?
Nu.
Arată grozav. Îl iau.
Ai niște părinți minunați.
În afară de taxa de școlarizare, îți dau bani și pentru apartament?
Când vrei să semnezi contractul?
Vrei să revii cu părinții?
Nu am părinți.
Poftim? Atunci cine va semna…
Adică, cine va plăti?
Eu voi semna contractul și tot eu voi plăti.
Ești încă student. Sigur ai banii?
Da, sigur.
Aș vrea să-mi retrag toți banii.
BANCA MAEIL
Doriți să închideți contul?
Da. Aș dori banii în numerar.
Desigur. Să vă actualizez mai întâi livretul bancar.
Dar pot întreba de ce închideți contul?
Fiul meu are o afacere și a garantat cu casa.
Dacă nu plătește dobânda luna aceasta, va fi dat afară.
Am înțeles.
LIVRET BANCAR
Doamnă.
Sigur vreți toți acești bani în numerar?
Da, vă rog.
Aveți 80 de milioane de woni. Pe toți?
Am 80 de milioane?
Credeam că sunt opt milioane.
Sunt 80 de milioane, doamnă.
Doamne!
Mulțumesc. Dar e prea mult o dobândă de 1.000%.
Asta nu e o dobândă.
Ați făcut cumva tranzacții cu acțiuni?
Acțiuni?
Da. Se pare că acești bani sunt din acțiuni.
Exclus.
COMPETIȚIE INVESTIȚIE VIRTUALĂ LOCUL I
LOCUL 1 HAN JI-PYEONG
Oare acel băiat bun…
Așadar? Ați dori să-i retrageți pe toți?
Da, vă rog.
Desigur. O clipă, vă rog.
Bine ați venit!
BANCA MAEIL
VERIFICARE SOLD
Ce s-a întâmplat? Contul a fost închis?
CONT ÎNCHIS
Ce e asta?
- De unde ai… - Te scot din necaz de data asta.
Nu, încă mă descurc.
Nu-ți dau banii ăștia pe degeaba. E o investiție.
Semnăm contract și-ți cer acțiuni în companie.
Cu cât investești mai devreme, cu atât iei mai multe acțiuni.
Trebuie să-mi dai toate acțiunile cuvenite.
Mulțumesc.
O clipă.
Alo? Da, la telefon.
Poftim? Cine?
Nu. Pot veni chiar acum.
Unde ne vedem?
- Mamă, trebuie să plec. - Desigur, du-te.
Îmi trimiteți adresa?
Ajung imediat. Mulțumesc, mamă. Pe curând.
Da. Îmi cer scuze.
Îmi cer scuze. Sunt puțin grăbit.
Nu vă duceți la spital? Aveți o sângerare la cap.
Sunt bine. Nu am timp acum.
Îmi cer scuze. Chiar mă simt bine.
De fapt, mă simt grozav.
Mă scuzați.
Așteptați, domnule!
PLAN DE AFACERI BAEDAL.COM
Îmi cer scuze.
Sunt emoționat. Îmi tremură mâinile.
O putem lăsa pe altă dată dacă doriți.
Nu e nevoie. Sunt bine.
Bun. Să începem.
Baedal.com oferă
o rețea de restaurante cu livrare din toată țara, astfel încât
- …utilizatorii să poată… - Domnule Seo.
Ne-am uitat deja peste planul dvs. de afaceri.
- Înțeleg. - Da, și credem că este o idee genială.
- Poftim? - Îmi place că modelul de afaceri
poate fi transferat pe platforme mobile.
Mulțumesc.
Însă aș dori să vă întreb un lucru.
Dacă vom fi de acord în această privință,
vom trece la investiție.
Desigur, spuneți.
Chiar dacă ați avea din ce în ce mai mulți utilizatori,
e neclar de unde va veni profitul.
Luați în calcul un model cu taxă?
Nu.
Pariez că deja ați pus în joc toți banii pe care îi aveți.
Și tot pe numărul de utilizatori vă centrați?
Consider că prioritatea noastră în această fază e să atragem utilizatori.
Înseamnă că nici dvs., nici investitorii nu veți avea profit o vreme.
Mă tem că nu pot face compromisuri aici.
Am văzut multe afaceri care pierd utilizatori în goana după profit.
Plutiți în derivă într-un ocean întins.
Se pot întâmpla două lucruri.
- Fie muriți de sete… - Fie mor de foame?
Nu.
Fie supraviețuiți.
Oricât de sete v-ar fi, nu trebuie să beți apă de mare.
Trebuie să rezistați până plouă.
Goana după profit în faza incipientă a unei afaceri
e ca și cum ai bea apă de mare.
Vă rog să continuați cu planul dvs. Vom face investiția săptămâna viitoare.
SH CAPITAL DE RISC DIRECTOR EXECUTIV YOON SEON-HAK
Mulțumesc.
Ei bine… Mulțumesc.
N-am știut că va veni ziua asta.
Îmi curge sânge din nas.
Îmi curge sânge din nas de fericire.
Felicitări.
Mulțumesc.
Doamne!
Auzi, Băiat Bun, mă ajuți să car ăsta?
Băiat Bun! Măi! Ajută-mă să car ăsta.
Obrăznicătura!
Doamne!
Ia zi, unde te duci?
- La Seul. - De ce așa, dintr-odată?
Am intrat la facultate.
Mulțumesc pentru tot.
Dar nu poți pleca așa.
Și dvs.? Cum mi-ați putut face asta?
- Despre ce vorbești? - Sunt banii mei, nu ai dvs.!
Poate că era pe numele dvs. contul,
dar eu am făcut acei bani.
E incredibil. De zece ori mai mulți bani în doar un an?
Ați luat banii știind că eu i-am făcut?
De aceea ai venit cu mine la bancă atunci?
Ca să-mi iei numele?
Asta e…
Da. De aceea.
Știți cum e pentru cineva de vârsta mea să fie orfan?
Orfelinatul mi-a dat două milioane de woni și m-a dat afară fiindcă sunt adult.
Trebuie să-mi plătesc mâncare, cazare și haine.
Dar eu nici nu-mi pot deschide un cont, pentru că sunt minor.
Nu sunt nici copil, nici adult.
Nu e ridicol?
Apoi te-am întâlnit pe tine, o babă fraieră.
De aceea am venit după tine.
Credeai că am făcut-o din recunoștință?
Acest tip de bunătate
eu nu mi-l permit.
M-ai ademenit
cu scrisorile alea stupide spunând că sunt un băiat bun.
Vai, ce idiot am fost!
Dă-mi banii înapoi!
Unde te duci?
Du-te la fiul tău și spune-i să-mi dea banii înapoi! Acum!
De ce ți-aș lua eu ție banii?
Păi și ce bani i-ai dat fiului tău?
Erau ai mei.
La revedere!
Bună, tată!
Cum a mers?
Dal-mi, primesc investiția.
Serios? E de necrezut.
Felicitări!
Ăsta e doar începutul.
O să dau lovitura
și-o să putem locui din nou cu mama și cu sora ta.
Ce e?
N-ai încredere în mine?
Pot fi sinceră?
Așteaptă.
Mai întâi ascultă-mă.
Sigur te vei răzgândi.
Îmi imaginez
cum va fi lumea în viitor.
Privește în jur.
Mulți oameni au telefoane mobile în zilele noastre, nu?
- Da. - Ei bine…
Imaginează-ți că telefoanele mobile devin tot mai performante.
Dacă le-am putea folosi să facem poze, să ascultăm muzică
și să stăm pe internet?
Cred că ar fi drăguț.
Haide, n-ar fi doar drăguț.
Ar schimba complet lumea.
Nu mi-am dat demisia
pentru că m-a lovit șeful meu.
Am demisionat ca să mă pregătesc pentru o nouă lume.
Tu ce crezi? Nu crezi că voi avea succes?
Pot fi sinceră?
Hei, încă nu ai încredere în mine?
- Eu cred… - Te cred.
Vei avea un succes imens.
Ascultă.
De ce plângi? Mă întristezi.
Nu plâng.
Doar că…
Pui.
Vreau pui prăjit.
E ușor de realizat.
O să cumpăr. Și Cola.
Oricum nu costă mult. Îmi permit atâta lucru.
Îmi poți spune oricând.
Până când?
Toată viața ta.
Așa că spune-mi când ai poftă de ceva.
Nu e nicio problemă.
Am luat de bun timpul petrecut împreună,
când fiecare clipă era un dar.
M-am hotărât
să nu-mi mai umplu zilele cu regrete.
Așteaptă doar o clipă.
Vin imediat cu niște pui.
Tată.
Ce este?
Te iubesc!
Spui asta pentru că îți cumpăr pui?
Nu. Te iubesc și dacă nu-mi cumperi.
Știi cât te iubesc, nu?
Da.
Fata mea.
Și eu te iubesc.
Acel lift e scos din uz.
- Luați-l pe acesta. - Bine. Mulțumesc.
Discutăm detaliile investiției săptămâna viitoare.
Desigur.
Iar vă curge sânge din nas.
Folosiți asta.
Mulțumesc. Apreciez.
O spăl și v-o înapoiez.
E greu să conduci o afacere, nu?
Da, într-un fel.
Sincer, e chiar greu.
Dacă reușești, ești numit director executiv.
Dacă nu, ești numit impostor.
E o lume înspăimântătoare.
Știu.
Mereu cazi și te rănești.
Mi-aș dori măcar să cad pe nisip, nu pe ciment.
Așa nu m-aș mai răni.
Pe nisip?
Fiica mea a căzut o dată din leagăn
și s-a julit la genunchi.
Soția mea i-a zis să nu se mai dea în leagăn,
însă fiica mea ne-a rugat
să punem nisip pe jos.
Dal-mi!
Cred că îi plăceau mult leagănele.
Cu siguranță.
Cu acel nisip pe jos,
se putea da în leagăn cât de tare voia.
Mi-aș dori să cad și eu tot pe nisip moale.
Atunci m-aș teme mai puțin să conduc o afacere.
Dar eu cad pe cimentul rece și tare.
Știu ce vreți să ziceți.
Se deschid ușile.
Eu am plecat.
- Pe săptămâna viitoare! - Da.
Ei bine… Doamnă Yoon.
Știți vreun local bun cu pui în apropiere?
SPRE SEUL
Mă scot din sărite pantofii tăi jerpeliți.
Ți-am cumpărat o pereche nouă. Probează-i.
- Vrei să mă faci să mă simt vinovat? - Cum adică?
Se zice că dacă dăruiești cuiva încălțări, el pleacă.
Voi pleca în aceste încălțări și mă voi îmbogăți cu acești bani.
Voi fi mult mai bogat decât dumneata.
N-ai fi invidioasă?
Ba da.
Nici n-aș mânca, nici n-aș dormi de invidie.
M-ar scoate din minți.
Atunci ce să fac?
Să-ți dau banii înapoi?
Băiat Bun. Știu că spui și tu așa.
Promite-mi.
Dacă vei avea succes…
Las-o baltă. Îți dau banii înapoi acum. N-am de gând să plătesc vreo dobândă.
Dacă vei avea succes, să nu mă suni.
Nu mă suna dacă te îmbogățești și te însori. Nici dacă ești fericit.
Nu vreau să fiu invidioasă.
Dar sună-mă…
dacă treci prin clipe grele.
Caută-mă dacă plouă
și n-ai unde să mergi, cum ai făcut odată.
Nu rămâne în ploaie.
Știi unde găsești cheile.
Pleacă autobuzul către Seul.
A venit autobuzul.
Doamnă Choi.
Vă doriți ceva anume?
Ce-ai zis? Nu te aud.
Spuneți-mi ce vă doriți.
Trebuie să vă răsplătesc.
Eu nu rămân dator niciodată.
Așa că spuneți-mi ce vă doriți.
Nu-mi doresc nimic. Urcă-te repede în autobuz!
Aveți grijă de dvs., bine?
Sunteți bine?
Da.
Pui…
Poftim.
PUI PRĂJIT
Mulțumesc.
Mâna…
Tremură.
Ce am la mână?
Vai! Ești foarte beat.
N-am… băut… nimic.
Ești beat criță.
Ce…
Ce se întâmplă…
SEO DAL-MI
Do-san.
Câteodată mă întreb.
În acea primăvară, toți și toate păreau că mă părăsesc.
SEUL SEONJU
Fără scrisorile tale,
ce-ar fi însemnat acea primăvară pentru mine?
Aș fi jelit
florile căzute,
în loc să mă bucur de cele din copac.
O să ajungă la capăt de linie.
HAI, FAMILIA MEA!
Tot ce mi-aș fi amintit
din acea primăvară ar fi fost că am pierdut pe cine îmi era mai drag
fără să-mi iau rămas-bun.
CĂTRE DO-SAN
SEO DAL-MI
Mulțumesc că mi-ai fost alături
în acea primăvară.
Mulțumesc pentru scrisori.
Vai, ce grea e!
Doamne!
Vai de mine.
Mulțumesc mult.
Eu sunt, dnă Choi.
Cine?
Băiat Bun?
Ce faci aici?
Ești bine?
N-ai unde să mergi?
CHEONG-MYEONG CRENVURȘTI ÎN ALUAT
Pe atunci, credeam că ești real.
Acum…
vreau să cred că ești real, Do-san.
Îmi lipsești.
SAMSAN TECH
IA
OLIMPIADA DE MATEMATICĂ MEDALIA DE AUR
PROIECT DESCOPERIRE ANTREPRENORI IT
SE ÎNCARCĂ
A funcționat.
FAȚĂ
A funcționat!
- A funcționat? - Ce?
A funcționat? Da!
FAȚĂ
- Ce rapid e! - Merge!
- Da! - Da!
- Merge! - Ești un adevărat geniu.
Hei!
- Nam Do-san! - Nam Do-san!
- Așa că eu cred…
- Nam Do-san! - Nam Do-san!
…că a venit vremea să te găsesc, Nam Do-san.
Îmi imaginez
cum va fi lumea în viitor.
Privește în jur.
Mulți oameni au telefoane mobile în zilele noastre, nu?
Da.
Imaginează-ți că telefoanele mobile devin tot mai performante.
Dacă le-am putea folosi să facem poze, să ascultăm muzică
și să stăm pe internet?
Cred că ar fi drăguț.
Haide, n-ar fi doar drăguț.
Ar schimba complet lumea.
MULȚUMESC CĂ MI-AI FOST ALĂTURI ÎN ACEA PRIMĂVARĂ. MULȚUMESC PENTRU SCRISORI.
AȘ FI JELIT FLORILE CĂZUTE…
CÂND FIECARE CLIPĂ ERA UN DAR.
Îl voi găsi pe Do-san.
L-am inventat noi. Cum să-l găsesc?
- Golanule! - Tată, te rog.
Mai bine nu se întâlnesc niciodată.
L-a găsit pe Nam Do-san.
Te rog, prefă-te că tu ai trimis scrisorile.
S-o facem în stil mare!
Vă rog să primiți Samsan Tech în Sand Box.
M-ai alinat în toți acești ani
și o vei face mereu.
Aștepți de mult?
Subtitrarea: Clarisa Ivanov